WALKMAN-brugervejledning
Udskriv
Hovedside > Specifikationer > Hvad er "format" og "bithastighed" > Hvad er "lydformat"?

## Hvad er "lydformat"?

Hvad betyder "beskyttet af ophavsret"?
Hvad er "bithastighed"?
Hvad er forholdet mellem bithastighed, lydkvalitet og lagerstørrelse?
"Lydformat" henviser til den metode, der bruges til at importere lyddata fra internettet eller lyd-cd'er til en computer, hvorefter dataene gemmes som en lydfil.
Almindelige formater omfatter MP3 og WMA osv.
MP3: MP3 (MPEG-1 Audio Layer3) er en almindelig lydkomprimeringsteknologi, der er udviklet af MPEG-arbejdsgruppen under ISO (International Organization for Standardization).
MP3 kan komprimere lydfiler til ca. 1/10 af standard cd-lydfiler.
WMA: WMA (Windows Media Audio) er en almindelig lydkomprimeringsteknologi, der er udviklet af Microsoft Corporation. WMA-formatet giver samme lydkvalitet som MP3-formatet, men filstørrelsen er mindre.
AAC: AAC (Advanced Audio Coding) er en almindelig lydkomprimeringsteknologi, der er udviklet af MPEG-arbejdsgruppen under ISO (International Organization for Standardization). AAC-formatet giver samme lydkvalitet som MP3-formatet, men filstørrelsen er mindre.
Linear PCM: Linear PCM er et lydoptagelsesformat uden digital komprimering. Du kan opnå cd-lydkvalitet ved at optage med dette format.
Tip

- Yderligere oplysninger om understøttede filformater og bithastigheder findes under [Detaljer].

### Hvad betyder "beskyttet af ophavsret"?

Nogle musik- eller videofiler osv., som du kan købe på en online musiktjeneste osv., kan være underlagt adgangsteknologier, f.eks. kryptering, for at begrænse brug og kopiering af materialet i overensstemmelse med loven om ophavsret.

### Hvad er "bithastighed"?

"Bithastighed" er den mængde data, der bruges til at gemme hvert sekund af lyden. Hastigheden måles i "kbps" (kilobit pr. sekund), f.eks. 64 kbps. Som hovedregel giver høje bithastigheder bedre lydkvalitet, men til gengæld kræves der mere lagerplads til den samme mængde lyd.

### Hvad er forholdet mellem bithastighed, lydkvalitet og lagerstørrelse?

Som hovedregel giver høje bithastigheder bedre lydkvalitet, men til gengæld kræves der mere lagerplads til den samme mængde lyd, og der er dermed plads til færre musiknumre på afspilleren.
Lave bithastigheder gør det muligt at gemme flere musiknumre, men ved en lavere lydkvalitet.
Bemærkning

- Hvis du importerer et musiknummer fra en cd til computeren ved lav bithastighed, kan du ikke forbedre musiknummerets lydkvalitet ved at vælge en højere bithastighed, når musiknummeret overføres til afspilleren fra computeren.

Tilbage til top